El Grau de Gandia celebra les festes marineres del 5 al 16 de juliol
03 juliol 2024

## El Grau de Gandia celebra les festes marineres del 5 al 16 de juliol03 juliol 2024Última actualització: 03 juliol 2024

![](../gestion/img/f42f5bc2b8dd4720a40e06d4786703d50920d682233ce712afe84d3b398966dd.jpg)  
  

El Grau de Gandia es prepara per a dos caps de setmana en els quals es duran a terme diversos actes per celebrar les **festes en honor a la Mare de Déu Blanqueta i la Verge del Carme**. Els encarregats d'anunciar la programació han estat el **president de la junta de Districte del Grau, Miguel Ángel Picornell**; la **regidora delegada de Comerç, Elena Moncho**; **el Patró Major de la Confraria de Pescadors del Grau, Domingo Ciurana**; la Padrina de la Mare de Déu Blanqueta, Myriam Cánovas; i la **Padrina de la Verge del Carme, Nerea Beltrán**.

  
Tal com ha explicat el president de la Junta del Districte, **els actes es desenvoluparan entre el 5 i el 16 de juliol**. _"S'ha dissenyat un programa molt complet que intenta distribuir les activitats per tot el Grau, per a tots els públics i amb un marcat caràcter mariner el segon cap de setmana"_, ha afegit Picornell.

  
_"Ens tindrem despertaes, sopars i dinars populars, cercaviles, misses, processons, actuacions musicals, entre altres. Hi ha activitats per a tots els públics, des del parc aquàtic fins a música remember o les orquestres"_, ha detallat Picornell qui ha volgut agrair el treball que desenvolupen totes les associacions del Grau perquè les festes siguen una realitat i especialment a la Confraria de Pescadors.  
Pel que fa a les Padrines d'aquesta edició, són filles d'armadors que, a més, són els encarregats de portar les Verges durant les festes.

  
Beltrán ha destacat que ser Padrina de les festes en un honor i una tradició familiar i ha destacat la processó marítima com l'acte que més li agrada.

  
Per part seua, Cánovas s'ha mostrat il·lusionada amb el nomenament. _"Em feia molta il·lusió i la meua família també li fa molta. Crec que serà un any espacial per a tots_", ha declarat la Padrina de la Mare de Déu Blanqueta qui a més de la processó també ha destacat l'ofrena còmodes actes més destacats dins de la programació.  
  
Per la seua banda, Ciurana ha volgut agrair la implicació del consistori. _"Els carrers s'omplin durant les festes. Volem continuar creixent i atraient cada vegada més gent per a ser les festes d'estiu de Gandia"_. _"Aquest any no hem tingut amb les Padrines i comptem amb la col·laboració de tots per fer del Grau un lloc per fer-nos sentir orgullosos"_.  
  
Finalment, Moncho ha valorat l'èxit del Concurs de Pintura que s'ha organitzat aquest any per primera vegada i on hi han participat 22 artistes que han pintat estampes típiques del Grau i que actualment es troben exposades a diversos comerços de la barriada. _"La iniciativa ha tingut molt bona acollida i esperem que es quede com a part fixa de la programació"_ ha declarat Moncho, qui ha explicat que el pròxim dia 5 de juliol s'anunciarà el guanyador.

[Twittear](https://twitter.com/share)